ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670044131
ขอให้ตรวจสอบการบุกรุกก่อสร้างบนพื้นที่สาธารณะภายในหมู่บ้านสุขสำราญ บริเวณ ซอยเพชรเกษม 36 แยก16 แยก18  (ทั้งสองเส้นทางสามารถเชื่อมหากันได้) แขวงหลักสอง เขตบางแค กรุงเทพมหานคร   จุดสังเกต เข้าซอยเพชรเกษม 36  ตรงไปประมาณ 1 กิโลเมตร จะพบกับองค์การโทรศัพท์ก่อนถึงหมู่บ้านดังกล่าวฝั่งซ้ายมือ   เนื่องจากผู้ร้องแจ้งว่าหมู่บ้านดังกล่าวก่อสร้างมามากกว่า 30 กว่าปีแล้วภายในหมู่บ้านมีพื้นที่สาธารณะ ลานชุมชน มีพื้นที่ประมาณ 60 ตารางวา มีไว้สำหรับจัดงานเทศกาลต่างๆเช่นงานวันเด็กทุกปี และใช้สำหรับสาธารณประโยชน์ภายในหมู่บ้าน  โดยผู้ร้องแจ้งว่าได้ทำการพักอาศัยภายในหมู่บ้านดังกล่าวตั้งแต่ปี 2550 มาเป็นระยะเวลาประมาณ 17 ปีแล้ว ผู้ร้องพบเห็นมีผู้พักอาศัยภายในหมู่บ้านใช้ประโยชน์จากพื้นที่สาธารณะดังกล่าวเป็นประจำ  ต่อมาผู้ร้องพบเห็นบุคคลจำนวน 2 คนคาดว่าเป็นสามีภรรยากันทำการก่อสร้างบนพื้นที่สาธารณะดังกล่าว เป็นลักษณะเพิงเพื่อให้เช่าพื้นที่สำหรับจอดรถเป็นระยะเวลา 3 ปีแล้ว โดยบุคคลเพศชาย (ไม่ทราบชื่อจริง ไม่ทราบนามสกุล)   อายุประมาณ 50 กว่าปี  ส่วนสูงประมาณ  165-170 เซนติเมตร  ผิวสีคล้ำ  และบุคคลเพศหญิง   อายุประมาณ 50 กว่าปี   ส่วนสูงประมาณ 160 เซนติเมตร  ผิวสีคล้ำ  โดยทั้ง 2 บุคคลอาศัยอยู่ซอย 18 ภายในหมู่บ้าน(ไม่ทราบบ้านเลขที่แน่ชัด) ซึ่งทั้ง 2 บุคคลได้แจ้งกับผู้ร้องว่าได้ทำการซื้อที่ดินดังกล่าวมาแต่ไม่ได้แจ้งว่าซื้อมาจากบุคคลใด (ตามผู้ร้องแจ้ง)   ประกอบกับผู้ร้องแจ้งว่าพื้นที่ดังกล่าวเป็นทางผ่านระหว่างซอยที่ผู้พักอาศัยในหมู่บ้านใช้ร่วมกันมาเป็นระยะเวลาที่ยาวนาน จึงประสงค์ให้หน่วยงานทำการตรวจสอบว่าทั้ง 2 บุคคลที่ทำการซื้อพื้นที่ดังกล่าวมาจากบุคคลใด ซึ่งพื้นที่ดังกล่าวเป็นพื้นที่ถูกกำหนดให้เป็นพื้นที่สาธารณะตั้งแต่ผู้พักอาศัยภายในหมู่บ้านทำการซื้อบ้านภายในพื้นที่หมู่บ้านมาเป็นระยะเวลามากกว่า 30 กว่าปีแล้ว เพื่อพื้นที่ดังกล่าวจะได้เป็นพื้นที่สาธารณประโยชน์กับผู้พักอาศัยในพื้นที่ต่อไป  (ผู้ร้องยินดีเปิดเผย ชื่อ นามสกุล และหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata